དཔེར་ན།ཉི་ཧོང་ལ་ས་འགུལ་བྱུང་བའི་སྐབས་སུ།ཉི་ཧོང་གི་མིའི་སྤུས་ཀ་ཟེར་རྒྱུ་ངོ་མ་བཤད་མི་ཤེས་པའི་སྐད་གྲགས་འཛམ་གླིང་ལ་བཞག་པ་རེད།ཉིས་སྟོང་བརྒྱད་ཀྱི་ལོར་རྒྱ་ཡུལ་ལའང་ས་འགུལ་བྱུང་།བོད་ཡུལ་ལའང་ས་འགུལ་བྱུང་།ངེད་ཁ་གཉིས་ཀ་ཕལ་ཆེར་འདྲ་འདྲ་རེད།དཔེར་ན་རྒུད་སྐྱོབ་ཅིག་སོང་ནའང་ཡར་ཐོན་ལོང་མི་འཇུག་པར་ལམ་ནས་འཕྲོག་ནས་བུད་འགྲོ་བ་འདྲ་འདྲ།ཡུལ་ཤུལ་ལ་ས་འགུལ་བྱུང་དུས།གུར་འཕྲོག་རེས་བྱེད་པ་འདྲ་བ་དང་།ཟ་རྒྱུ་འཕྲོག་རེས་བྱས་པ་འདྲ་བ།གུར་ཁྱིམ་ཚང་གཅིག་གིས་གཉིས་གསུམ་རེ་བླངས་ནས།ལ་ལ་རྗེས་ནས་བཙོང་གིན་ཡོད་པ་དེ་འདྲ་ཡོད་ཟེར།ད་དུང་གུར་འཕྲོག་རེས་བྱས་ནས་མི་བསད་པ་རེད་ཟེར།ལ་ལས་བསད་པ་མ་རེད་ཟེར་གང་ཡིན་མི་ཤེས་ཀྱང་།མདོར་ན་དེ་ལྟ་བུའི་ཧབ་ཤ་རྒྱག་ནི་ཡོད་པ་རེད།འོན་ཀྱང་དེ་མང་ཚོགས་ཚང་མ་ཡིན་པ་མ་རེད།དེའི་ནང་གི་གཅིག་གཉིས་རེ་རེད།ཡུལ་ཤུལ་པ་ཁོ་ཚོས་བཤད་ན།དེ་དག་ས་ཆ་གཞན་ནས་འདི་ལ་འོང་པ་རྣམས་རེད་ཟེར།དེ་ཡིན་ནའང་ཐང་།ཁོ་ཚོ་ལ་ས་འགུལ་བྱུང་ནས་བཟའ་ཚང་ཡོངས་བསད་པ་ལ་ཡོངས་དང་།ཕྱེད་བསད་པ་ལ་ཕྱེད་བསད་ཡོད་སྐབས།དེ་ན་སུས་འཕྲོག་ནས་འདུག་རྒྱུའི་ཡི་ག་ཨེ་ཡོད་མི་ཤེས།ས་ཆ་གཞན་ནས་འོང་བ་ཡིན་ནའང་ཐང་མོད།ས་ཆ་གཞན་ནས་འོང་ན་ཡང་དེ་དག་བོད་པ་ཏག་ཏག་ཡིན་ནི་རེད།ས་འགུལ་དེ་འདྲ་ཞིག་བྱུང་ནས་མི་དེ་འདྲའི་མང་པོ་བསད་ནས་ཡོད་དུས།དེ་ལ་རོགས་ཤིག་མ་བྱས་ནའང་།དེའི་སྐབས་སུ་དེ་ལ་རྐུ་བྱས།ཇག་བརྒྱབ་དེ་འདྲ་བྱས་ན་ཅི་འདྲ་ཞིག་རེད་བསམ་བློ་ཐོངས་དང་།དེ་འདྲ་བ་ཁྲི་ཚང་ལ་ས་འགུལ་བྱུང་དུས་ཀྱང་བྱས་པ་རེད།མང་ཉུང་ལ་ཅུང་ཙམ་ཡུལ་ཤུལ་ན་ཉུང་ས་རེད།དེ་འདྲའི་མང་པོ་ཡོད་ས་མ་རེད་མོད།གང་ལྟར་དེ་འདྲའི་གནད་འགག་ད་སྔ་མང་པོ་བྱུང་བ་རེད།ཉི་ཧོང་ལ་ས་འགུལ་བྱུང་བའི་སྐབས་སུ།ཟ་རྒྱུ་འཐུང་རྒྱུ་ཅི་ཡོད་ན།ཐ་ན་ཆུ་ཞིག་ལས་བགོ་རྒྱུ་མེད་ཀྱང་།ཚང་མས་སྒོ་ཁ་ནས་ཕར་ཕྲེང་བསྒྲིགས་ནས་ཕར་འཁྱོག་ཚུར་འཁྱོག་བྱས་ནས་འགྲོ་བ་ལས།ཧབ་ཤ་བྱས་ཐོབ་ཤོར་བྱས་ནས་ལེན་ནི་གཅིག་ཀྱང་མ་ཡོད་པ་རེད།